**NOLIKUMS**

**Eiropas Jaunatnes nedēļas ietvaros “Jauno dziedātāju, dejotāju konkurss “Jaunatne var!””**

1. **Norises datums:**

**1.posms** (dalībnieku atlase)

**2.posms (**fināls)

1. **Norises vieta un adrese:** Jauniešu neformālas izglītības centrs (Varšavas iela 45).
2. **Pasākuma organizatori:** Daugavpils pilsētas domes Jaunatnes nodaļa.
3. **Eiropas Jaunatnes nedēļas ietvaros “Jauno dziedātāju, dejotāju konkurss “Jaunatne var!””** – pasākums, kurā Daugavpils pilsētas un Daugavpils novada jaunieši aicināti piedalīties dziedātāju un dejotāju konkursā. Pasākums sastāv no 2 posmiem:

**1.posms** – Pasākuma dalībnieku atlase Jauniešu neformālās izglītības centrā (Varšavas 45, Daugavpils). Tos jauniešus, kuri pieteiksies dalībai pasākumā, atlasīs profesionālie pedagogi. Dziedātājus noklausīsies vokālie pedagogi un dejotāju priekšnesumus novērtēs deju pedagogi. Pēc atlases uz finālu tiks virzīti talantīgākie un spēcīgākie dalībnieki.

**2.posms** – Fināls. Jaunieši, kuri tika finālā, uzstāsies ar savu priekšnesumu Daugavpils novada Kultūras centrā “Vārpa” (Dobeles iela 30, Daugavpils). Sagatavoties finālam dalībniekiem palīdzēs vokālās un deju studijas.

1. **Mērķis –** Daugavpils pilsētas jauniešu radošo spēju un jaunrades veicināšana.
2. **Uzdevumi:**

**•** Apvienot Daugavpils un Daugavpils novada jauniešus, radot labvēlīgus apstākļus savstarpējai jauniešu komunikācijai.

• Atklāt jaunus talantus Daugavpils un Daugavpils novada jauniešu vidū un sniegt viņiem iespēju radoši izpausties uz skatuves.

• Papildināt jauniešu skatuves pieredzi un skatuves kultūras iemaņas.

• Motivēt jauniešus attīstīt savus talantus un radošās prasmes.

1. **Pasākuma realizēšanā tiek iesaistīti profesionālie vokālo un deju studiju pedagogi:**

**•** 2 deju pedagogi;

• 2 vokālie pedagogi.

1. **Dalībnieki:** Dalībai konkursā var pieteikties jaunieši vecumā no 13 līdz 18 gadiem (ieskaitot).
2. **Priekšnesums:**

Dalībnieks piedalās vienā no izvēlētajām kategorijām:

**•** Dziesma (solo, duets, trio, kvartets, kvintets, sekstets u.c.);

**•** Deja (individuāli, pāris, mūsdienu deju kolektīvi u.c. (izņemot tautas deju kolektīvus));

Dalībnieks drīkst piedalīties tikai vienā no kategorijām. Katram dalībniekam ir jāsagatavo divi 3 – 4 minūšu gari priekšnesumi, kas saturiski un mākslinieciskā kvalitātē atbilst izpildītāja (-u) vecumam. Dalībnieks apņemas žūrijas izvērtēšanai piedāvāt tikai tādus priekšnesumus, kas neapdraud viņa un apkārt esošo cilvēku veselību un drošību.

1. **Vērtēšana:** Konkursa dalībnieku uzstāšanos vērtē Daugavpils pilsētas domes Jaunatnes nodaļas vadītājas apstiprināta žūrija **6 cilvēku** sastāvā, kas tiek izveidota, ņemot vērā dalībnieku pieteikuma anketas.
2. **Vērtēšanas kritēriji:**

**•** Spēja demonstrēt savu talantu;

**•** Izpildījuma mākslinieciskā kvalitāte;

**•** Oriģinalitāte un radošums;

**•** Artistiskums un skatuves kultūra.

1. **Dalība pasākumā:** bezmaksas.
2. **Reģistrēšanās noteikumi:** Pieteikšanās konkursam notiek līdz 2019.gada 9.maijam (ieskaitot), aizpildot anketu elektroniski https://forms.gle/SAoXYvxNHaeBJ3mt5**.**